\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, priimek, naslov / naziv podjetja, naslov, davčna številka)

(v nadaljnjem besedilu: prodajalec)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, priimek, naslov / naziv podjetja, naslov, davčna številka)

(v nadaljnjem besedilu: kupec)

sklepata

**P O G O D B O**

**za odkup lesa na panju**

1. **člen**

 **(predmet pogodbe)**

Prodajalec s to pogodbo naroči posek in spravilo lesa, kupec pa izvede posek in spravilo ter kupi les.

Predmet te pogodbe je posek in prodaja lesa na panju na gozdnih zemljiščih:

|  |  |
| --- | --- |
| Parcelna številka | Katastrska občina |
|  |  |
|  |  |
|  |  |
|  |  |
|  |  |
|  |  |
|  |  |

Posek in spravilo lesa je dovoljeno na podlagi odločbe Zavoda za gozdove Slovenije, Krajevna enota \_\_\_\_\_\_\_\_\_\_\_\_\_\_\_, številka \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_ (v nadaljevanju: odločba). Skupna količina lesa, ki se prodaja po tej pogodbi, je \_\_\_\_\_\_\_\_ bruto m3.

1. **člen**

**(kupnina)**

Cena lesa na panju po sortimentih znaša:

|  |  |
| --- | --- |
| Lesni sortiment | Cena v EUR/m3 |
|  |  |
|  |  |
|  |  |
|  |  |
|  |  |
|  |  |

V kolikor cena za posamezen sortiment, ki pri sečnji ni bil predviden, ni določena, se o njej dogovori naknadno.

Kupec je kupnino za les dolžan plačati v \_\_\_\_\_\_\_\_ dneh od \_\_\_\_\_\_\_\_\_\_\_\_\_\_\_\_ (izberi: datum obračuna ali datum odvoza lesa) na transakcijski račun prodajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. V primeru zamude s plačilom ima prodajalec pravico do zakonitih zamudnih obresti. Prodajalec si pridržuje lastninsko pravico nad lesom, dokler kupec ne plača celotne kupnine.

Morebitna količinska odstopanja posekanega lesa se poračunajo po zaključeni sečnji.

1. **člen**

 **(obveznosti kupca)**

Kupec izjavlja, da je ustrezno strokovno usposobljen in razpolaga s tehničnimi zmogljivostmi za posek in spravilo lesa.

Kupec se zavezuje izvesti sečnjo in spravilo izbranega in označenega drevja, ki je opredeljeno v 1. členu te pogodbe. Posek dreves in spravilo lesa se izvedeta najpozneje do \_\_\_\_\_\_\_\_. V primeru višje sile ali slabih vremenskih razmer, ko sečnja in spravilo lesa v roku ne bosta možna, se pogodbeni stranki za nov rok izvedbe del dogovorita z aneksom k tej pogodbi.

Vsa dela, ki so mu naložena s to pogodbo, je dolžan kupec opraviti kot dober gospodar in na način, da ne poškoduje lastnine prodajalca ali lastnine tretjih oseb. Kupec se zavezuje vsa dela izvesti v skladu z zakonom, ki ureja gozdove, pravilnikom, ki ureja izvajanje sečnje, in ostalimi veljavnimi predpisi.

Med opravljanjem del mora kupec skrbeti za varnost pri delu in uporabljati vsa predpisana varnostna sredstva ter sebe in svoje delavce zavarovati za primer nesreče pri delu in poklicne bolezni. Vsak kupec del mora na skupnem delovišču z ustreznimi varnostnimi ukrepi zagotoviti, da delavci ne ogrožajo drugih delavcev in morebitnih tretjih oseb.

Kupec mora poskrbeti za vse preventivne ukrepe za preprečitev nesreč.

1. **člen**

 **(odgovornost kupca)**

Za vso škodo, ki bi nastala zaradi nestrokovnega in nepravilnega izvajanja sečnje in spravila lesa po tej pogodbi, tretjim osebam odgovarja kupec.

Kupec v celoti prevzema odgovornost za delavce, ki bodo opravljali sečnjo in spravilo lesa ali odgovornost za škodo proti tretjim osebam, ki bi jo utrpele zaradi sečnje in spravila lesa. Naročnik nima nikakršne odgovornosti proti kupcu, njegovim delavcem ali tretjim osebam.

1. **člen**

**(obveznost prodajalca)**

Prodajalec jamči za urejeno lastništvo in urejene parcelne meje.

1. **člen**

 **(pogoji prodaje)**

S podpisom te pogodbe se šteje, da je kupec seznanjen s stanjem lesa, ki se prodaja.

Kupec prevzame les, ki je predmet te pogodbe, v posest z dnem podpisa pogodbe. S plačilom celotne kupnine preide lastnina lesa na kupca.

Vse stroške sečnje, morebitne gradnje ali sanacije obstoječih gozdnih vlak, spravila lesa, druge morebitne stroške potrebne za izvedbo sečnje lesa na panju, spravila lesa in stroške vzpostavitve gozdnega reda v skladu z odločbo nosi kupec.

Kupec mora najkasneje v \_\_\_\_\_\_\_\_ dneh po končani sečnji in spravilu lesa urediti sečišče, sanirati poškodbe v gozdu in na gozdnih prometnicah ter gozdno infrastrukturo vrniti v prvotno stanje. Prav tako mora kupec odpraviti poškodbe na prometni infrastrukturi, ki so nastale zaradi prevozov v zvezi s spravilom lesa. V nasprotnem primeru to stori prodajalec na stroške kupca.

Nadzor nad prodajo lesa na panju, to je nad izvedbo sečnje in spravila lesa, izgradnjo potrebnih gozdnih vlak, vzpostavitvijo gozdnega reda in količino posekanega lesa, bo izvajal prodajalec ali s strani prodajalca pooblaščena oseba.

Kupec mora o predvidenem začetku del obvestiti prodajalca ali s strani prodajalca ali pooblaščeno osebo vsaj \_\_\_\_\_\_\_\_ dni pred začetkom del. Prav tako mora prodajalca ali pooblaščeno osebo \_\_\_\_\_\_\_\_ (izberi: tedensko / mesečno) obveščati o poteku del, o morebitnih posebnostih, katere se pokažejo ob sami izvedbi del ter o vseh drugih morebitnih opažanjih kot so napadih lubadarja, nesrečah, zlorabah (zlasti kraja, nedovoljen posek, požar, nasadi konoplje, odlaganje odpadkov) na gozdnih zemljiščih, na katerih se izvajata sečnja in spravilo lesa iz te pogodbe.

Kupec se obveže, da bo les skladiščil na kamionski poti in ga \_\_\_\_\_\_\_\_ (izberi: dnevno / tedensko / po terminskem načrtu) odvažal. Zaradi kontrole posekanih količin o tem obvestil prodajalca ali s strani prodajalca pooblaščeno osebo vsaj \_\_\_\_\_\_\_\_ dni pred odvozom. Odprema lesa poteka v sodelovanju s prodajalcem ali s strani prodajalca pooblaščeno osebo.

Dodatni pogoji prodaje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **člen**

**(pridobitev dodatnih informacij)**

V kolikor kupec potrebuje za izvedbo del dodatne informacije ali dokumentacije (odločba, odkazilni manual, elaborat gozdnih vlak ipd.) ali pomoč pri načrtovanju del v gozdovih naročnika (vlake, gojitvena in varstvena dela ipd.) prodajalec pooblašča kupca, da lahko v njegovem imenu pridobi informacije in dokumentacijo na pristojni enoti Zavoda za gozdove Slovenije.

1. **člen**

**(trajanje in prekinitev pogodbe)**

Ta pogodba traja do izvedbe del in obveznosti, ki so opredeljene v tej pogodbi.

Ta pogodba se lahko razdre pred dokončanjem del in obveznosti iz te pogodbe na podlagi soglasja obeh pogodbenih strank.

Če kupec s to pogodbo dogovorjenih del ne opravlja na način, ki je dogovorjen v tej pogodbi, lahko prodajalec odstopi od pogodbe. Pred odstopom je prodajalec dolžan kupca pisno pozvati, da odpravi nepravilnosti in mu določiti rok za odpravo nepravilnosti. Ne glede na odstop od pogodbe je kupec dolžan opraviti tista nujna dela, ki jih v odstopu določi prodajalec, sicer mu je odškodninsko odgovoren.

1. **člen**

Vse spremembe in dopolnitve te pogodbe se sklepajo v pisni obliki kot aneks k tej pogodbi.

1. **člen**

Pogodbeni stranki sta sporazumni, da bosta vse nastale spore iz te pogodbe reševali sporazumno. V kolikor to ne bo mogoče, bo spor reševalo za to pristojno sodišče v \_\_\_\_\_\_\_\_.

1. **člen**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Pogodba začne veljati z dnem, ko jo podpišeta obe pogodbeni stranki.

|  |  |  |
| --- | --- | --- |
| prodajalec |  | kupec |
| \_\_\_\_\_\_\_\_ (podpis) |  | \_\_\_\_\_\_\_\_ (podpis) |
|  |  |  |
| \_\_\_\_\_\_\_\_ (kraj, datum) |  | \_\_\_\_\_\_\_\_ (kraj, datum) |